Ma neɛreḍ ad d-nefk tabadut i uḍris aseklan ad t-naf  d tagrumma n tefyirin d wawalen i d-ibennun yiwet n tayyunt timsegzit, tesɛa tawuri n taywalt*, iswi-is ad yessiweḍ izen38, maca talɣa taseklant n uḍris, i yasyettaken cbaḥa d tisukla akked tudyizt, s usemres n waṭas n talɣiwin n tira, d lqaleb asugnan i yas-yettmuddu umaru am wakken i d-nenna, ttaǧant win ara yeɣren aḍris aseklan, ad yekcem deg umaḍal n war tilawt, d amaḍal n usugnan anda iwudam ad yettidir yid-sen39. Maca amek ara yessiweḍ yimeɣri ɣer waya. Asugnan da i d-ikeččem i wakken ad iɛiwen amdan ad yegzu ugar aḍris.